จุ๊ๆ อย่าเอ็ดไป
จุ๊ๆ อย่าเอ็ดดังไปเชียว ประเดี๋ยวพ่อเจ้าประคุณรุนช่อง เดอะโต้งกิตติรัตน์ ณ ระนอง รองนายกรัฐมนตรีและ รมว.คลัง เค้าจะอายม้วนต้วนเอา อิๆ
29 ก.ย. 2555

โดย...ฟ้าใส
จุ๊ๆ อย่าเอ็ดดังไปเชียว ประเดี๋ยวพ่อเจ้าประคุณรุนช่อง เดอะโต้ง-กิตติรัตน์ ณ ระนอง รองนายกรัฐมนตรีและ รมว.คลัง เค้าจะอายม้วนต้วนเอา อิๆ
เอียงหูใกล้เข้ามาซิจ๊ะ ฟ้าใสจะเล่าให้ฟัง...
เรื่องมีอยู่ว่า ตอนโน้นนะหนา เดอะโต้ง กระโดดไปควักล้วงเงินสมทบของธนาคารพาณิชย์ที่ส่งเข้าสถาบันคุ้มครองเงินฝาก 0.4% มาชดใช้หนี้กองทุนฟื้นฟูฯ ก้อนเบ้อเริ่มเทิ่ม
บรรดานายแบงก์ร้องกันโวยวายว่า ไม่เป็นธรรมกับการรับภาระ ควรไปเก็บจากแบงก์รัฐที่รับฝากเงินด้วย
ในที่สุด เดอะโต้ง ก็สั่งให้ไปเก็บเงินจากแบงก์รัฐด้วย ทำเอางงกันทั้งเมือง...ว่ามีที่ไหนธนาคารที่รัฐบาลเป็นเจ้าของ ต้องไปจ่ายเหมือนเอกชนที่เจ๊งบ๊งขึ้นมาต้องเอาเงินภาษีไปจ่ายแทน
ไหนได้ ที่แท้เป็น “การเล่นกล” สับขาหลอกของท่านรองฯ โต้ง เท่าน้านนนน
เพราะ ณ บัดนาว ยังไม่มีแบงก์รัฐรายไหนควักเงินสมทบเข้ากองทุนแม้แต่สตางค์แดงเดียว จริงๆ นะ
เหตุเพราะมีมือดีไปดองร่างกฎหมายที่ สศค.ยกร่างขึ้นมา
บอกแล้วว่าอย่าเอ็ดไป อิๆ